# Portada

|  |  |  |  |
| --- | --- | --- | --- |
|

|  |  |
| --- | --- |
| Dámosche a benvida á Galipedia
A enciclopedia libre que calquera pode editar | martes, 30 de xuño de 2026  Versión para móbiles |
|  |

Nesta versión en galego, que comezou o 8 de marzo de 2003, xa temos **232 235 artigos**.

Benvida
 COMOs
 Preguntas frecuentes
 Comunidade
 Políticas
 Artigos de calidade
 Axuda
 |

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
|

Artigo destacado |
|
A **mobella grande** ou **movella grande** (Gavia immer) é unha especie de ave da familia das movellas (Gaviidae). Os adultos reprodutores teñen unha plumaxe cunha cabeza ancha e pescozo negros coas partes superiores dun ton verdoso ou purpúreo, denegrido ou gris denegrido, e partes ventrais brancas, excepto algunhas cobertoiras negras debaixo da cola e ano. Os adultos non reprodutores son pardos con pescozo e cabeza negros marcados con marrón agrisado escuro; as súas partes superiores son pardas agrisadas escuras cun debuxo pouco claro de cadrados nos ombros, e as partes ventrais, parte inferior da cara, meixelas e garganta abrancazadas. Os sexos son de aparencia similar, aínda que os machos son significativamente máis grandes e pesados que as femias. Durante a estación reprodutora, viven en lagos e outras vías acuáticas do Canadá, norte dos Estados Unidos (incluída Alasca), e no sur de Groenlandia e Islandia. Ademais, un pequeno número reprodúcese en Svalbard e esporadicamente noutras partes do Ártico de Eurasia. As movellas grandes invernan en ambas as costas dos Estados Unidos chegando polo sur ata México, e no Atlántico ás costas europeas, incluíndo ás veces as costas galegas.
Comen unha ampla variedade de animais como peixes, crustáceos, larvas de insectos, moluscos e ocasionalmente plantas acuáticas. Tragan a maioría das súas presas baixo a auga, onde as capturaron, xa que se mergullan, pero algunhas que son moi grandes lévanas á superficie. Son reprodutores monógamos estacionais. Ambos os membros da parella traballan na construción do niño feito de herbas de pantano mortas e outras plantas que amontoan nas beiras con vexetación de lagos. Crían unha soa camada por ano e a posta consta dun ou dous ovos ovais marróns oliváceos con pintas marróns que son incubados durante 24 ou 25 días por ambos os proxenitores. As crías son alimentados polo pai e nai e empluman en 70 a 77 días. Os polos poden mergullarse e voan ás súas áreas de invernada antes de que se forme o xeo no outono.

*Outros artigos destacados • Artigos de calidade* |
|

Sobre Galicia |
|
**Salvador de Madariaga Rojo**, nado na Coruña o 23 de xullo de 1886 e finado en Locarno (Suíza) o 14 de decembro de 1978, foi un diplomático, escritor, historiador e pacifista galego. Durante a Segunda República Española foi ministro de Instrución Pública e de Xustiza en 1934. De pensamento liberal e europeísta, logo do inicio da guerra civil española exiliouse no Reino Unido. Durante a Guerra Fría foi un activo militante en contra do comunismo soviético, así como un opositor da ditadura franquista; só retornou a España logo da morte de Franco. Membro de número da Real Academia Española e a Real Academia de Ciencias Morais e Políticas, como escritor cultivou diversos xéneros: ensaio histórico e político, crítica literaria, novela, biografía ou poesía, entre outros. Foi nomeado en ata nove ocasións ao Premio Nobel da Paz: 1930, 1936, 1952 (6 nomeamentos distintos ese mesmo ano) e 1965 e en cinco ocasións ao Premio Nobel de Literatura (1952, 1963, 1971, 1973 e 1974), aínda que non o gañou en ningún deles. Foi un dos cofundadores, en 1949, do Colexio de Europa.
*Outros artigos destacados sobre Galicia • O mes de xuño na cultura popular galega* |
|

Tal día coma hoxe no ano... |
| * 1860, celébrase o debate máis famoso sobre a Teoría da evolución na Universidade de Oxford entre Thomas Henry Huxley, o "bulldog de Darwin", e o bispo Samuel Wilberforce.
* 1908, ocorre o evento de Tunguska en Siberia (na imaxe).
* 1934, ten lugar a noite dos coitelos longos, a violenta purga sobre os rivais políticos de Adolf Hitler.
* 1966, nace Mike Tyson, boxeador, campión dos pesos pesados.

*Máis efemérides do día de hoxe • Outras Efemérides destacadas* |

 |  |

|  |
| --- |
|

Imaxe do día |
|

|  |
| --- |
|  |
|  Extensión do reino de Galicia e dos dominios das faccións suevas durante a Guerra Civil de mediados do século V.  |
| **Vexa o artigo Reino Suevo** |

 *Outras imaxes destacadas • Imaxes destacadas en Commons* |
|

Presentación |
|
A Wikipedia é unha enciclopedia universal en liña multilingüe, colaborativa e gratuíta. O propósito da Wikipedia é fornecer un contido libre, obxectivo e verificable que todas as persoas poidan editar e mellorar.

O proxecto está baseado en cinco principios básicos, todo o contido está dispoñible baixo a licenza Creative Commons BY-SA e pode ser copiado e reutilizado baixo esta mesma licenza.*Benvida • Índice da Axuda* |
|

Participación |
|
Podes consultar a Axuda e a Guía para obter máis información de como participar, nas que atoparás información de como comezar a colaborar, editar artigos e usar imaxes libres. En caso de dúbidas síntete libre de preguntar.*COMOs • Preguntas máis frecuentes* |
|

Comunidade |
|
De acordo coas nosas estatísticas, temos un total de 171 317 contas de usuario rexistradas na Galipedia, e entre elas 409 estiveron activas durante o último mes. Todas as persoas que editan a Galipedia son voluntarias, integrando unha comunidade colaborativa e coordinando os esforzos por medio de proxectos temáticos e diversos espazos de conversa.*Portal da comunidade • Políticas e normas* |

 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Meta-Wiki
**Meta-Wiki** Coordinación | Wikimedia Commons
**Commons** Multimedia | Wiktionary
**Galizionario** Dicionario | Wikibooks
**Galilibros** Libros | Wikisource
**Galifontes** Documentos | Wikiquote
**Galicitas** Citas | Wikispecies
**Wikispecies** Especies | Wikinews
 Novas | Wikiversity
 Aprendizaxe | Wikivoyage
 Viaxes | Wikidata
**Wikidata** Datos | MediaWiki
**MediaWiki** Desenvolvemento |

 |